

VLADA REPUBLIKE HRVATSKE

Zagreb, 4. travnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o radu Nacionalnog vijeća za razvoj ljudskih potencijala za 2023. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 10. stavkom 8. Zakona o Hrvatskom kvalifikacijskom okviru („Narodne novine“, br. 22/13., 41/16. - Odluka Ustavnog suda Republike Hrvatske, 64/18., 47/20. - Odluka Ustavnog suda Republike Hrvatske i 20/21.), Vlada Republike Hrvatske je na sjednici održanoj 2024. donijela

**Z A K L J U Č A K**

Prihvaća se Izvješće o radu Nacionalnog vijeća za razvoj ljudskih potencijala za 2023. godinu, u tekstu koji je dostavilo Nacionalno vijeće za razvoj ljudskih potencijala aktom, OZNAKA: NVRLJP-22-00019, NVRLJP-24-0029, od 6. veljače 2024.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Sukladno članku 10. stavku 8. Zakona o Hrvatskom kvalifikacijskom okviru („Narodne novine“, br. 22/13., 41/16. - Odluka Ustavnog suda Republike Hrvatske, 64/18., 47/20. - Odluka Ustavnog suda Republike Hrvatske i 20/21.), Nacionalno vijeće za razvoj ljudskih potencijala jednom godišnje podnosi izvješće o svome radu Vladi Republike Hrvatske.

Izvješće o radu Nacionalnog vijeća za razvoj ljudskih potencijala u cjelini sadržava dio vezan uz nadležnosti Nacionalnog vijeća, sastav, imenovanja i razrješenja Nacionalnog vijeća, aktivnosti, vidljivost kao i praćenje primjene Hrvatskog kvalifikacijskog okvira.

Vezano uz financijsko izvješće za 2023. godinu, a koje je sastavni dio Izvješća o radu, navedeno je da se Nacionalno vijeće financira iz dva izvora i to iz Državnoga proračuna te iz projekta Erasmus+ darovnica za podršku nacionalnoj koordinacijskoj točki za Europski kvalifikacijski okvir - Hrvatska, 2021. (EQFNCPCro21, broj projekta 101051483).